 Akizungumza na wandishi wa habari, Ofisa Habari wa Shirikisho la Soka Tanzania, Baraka Kizuguto, alisema kamati hiyo ilikutana kupitia taarifa na mwenendo wa ligi daraja la kwanza ambayo inadhaminiwa na kamapuni ya StarTimes na StarTv.“Uamuzi huo umefanywa kwa kuzingatia Kanuni ya 37(4) na 14(37) ya Ligi Daraja la Kwanza, Mji Mkuu FC ilikuwa imeshinda mabao 2-1 katika mechi hiyo iliyochezwa kwenye Uwanja wa Mgambo mjini Mpwapwa,” alisema Kizuguto.Pia alisema Kamishna wa mechi kati ya Polisi Tabora na Panone FC ya Moshi, Shabani Funyenge amesimamishwa kutokana na ripoti ya mechi ya Januari 2 mwaka huu kwenye Uwanja wa Ali Hassan Mwinyi mjini Tabora kuwa na upungufu.